CELEX: 32022D0498
Language: lv
Date: 2022-03-22 00:00:00
Title: Komisijas Īstenošanas lēmums (ES) 2022/498 (2022. gada 22. marts), ar ko attiecībā uz lavīnu bāku, satelītu Zemes staciju un sistēmu, sauszemes mobilo Zemes staciju, jūras mobilo Zemes staciju, IMT šūnu tīklu iekārtu, fiksēto radiosistēmu, digitālo Zemes TV raidītāju, mobilo sakaru sistēmu gaisa kuģī, vairāku gigabitu radioiekārtu, apraides skaņas uztvērēju, audiofrekvences indukcijas cilpas ierosinātāju, primāro radaru un TETRA radioiekārtu saskaņotajiem standartiem groza Īstenošanas lēmumu (ES) 2020/167 (Dokuments attiecas uz EEZ)

29.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 101/34
               
            
         KOMISIJAS ĪSTENOŠANAS LĒMUMS (ES) 2022/498
         (2022. gada 22. marts),
         ar ko attiecībā uz lavīnu bāku, satelītu Zemes staciju un sistēmu, sauszemes mobilo Zemes staciju, jūras mobilo Zemes staciju, IMT šūnu tīklu iekārtu, fiksēto radiosistēmu, digitālo Zemes TV raidītāju, mobilo sakaru sistēmu gaisa kuģī, vairāku gigabitu radioiekārtu, apraides skaņas uztvērēju, audiofrekvences indukcijas cilpas ierosinātāju, primāro radaru un TETRA radioiekārtu saskaņotajiem standartiem groza Īstenošanas lēmumu (ES) 2020/167
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/53/ES (2) 16. pantu radioiekārtas, kas atbilst saskaņotajiem standartiem vai to daļām, kuru atsauces ir publicētas Eiropas Savienības Oficiālajā Vēstnesī, uzskata par atbilstošām minētās direktīvas 3. pantā izklāstītajām pamatprasībām, kuras aptver minētie standarti vai to daļas.
                  
               
                     (2)
                  
                  
                     Ar Īstenošanas lēmumu C(2015) 5376 (3) Komisija uzdeva Eiropas Elektrotehnikas standartizācijas komitejai (Cenelec) un Eiropas Telesakaru standartu institūtam (ETSI) Direktīvas 2014/53/ES īstenošanas vajadzībām sagatavot un pārskatīt saskaņotos standartus par radioiekārtām (“pieprasījums”).
                  
               
                     (3)
                  
                  
                     Pamatojoties uz pieprasījumu, ETSI izstrādāja šādus jaunus saskaņotos standartus: EN 300718–1 V2.2.1 lavīnu bākām, EN 303345–3 V1.1.1 un EN 303345–4 V1.1.1 apraides skaņas uztvērējiem, EN 303348 V1.2.1 audiofrekvences indukcijas cilpas ierosinātājiem, EN 303364–2 V1.1.1 primārajiem radariem, EN 303372-1 V1.2.1, EN 303372-2 V1.2.1, EN 303413 V1.2.1, EN 303980 V1.2.1 un EN 303981 V1.2.1 satelītu stacijām un sistēmām un EN 303758 V1.1.1 TETRA radioiekārtām.
                  
               
                     (4)
                  
                  
                     Pamatojoties uz pieprasījumu, ETSI pārskatīja šādus saskaņotos standartus: EN 301444 V2.1.2, EN 301908–15 V11.1.2, EN 302296–2 V1.2.1, EN 302480 V2.1.2 un EN 302567 V1.2.1, uz kuriem atsauces publicētas Eiropas Savienības Oficiālā Vēstneša C sērijā ar Komisijas paziņojumu 2018/C 326/04 (4). Rezultātā tika pieņemti šādi pārskatīti saskaņotie standarti: EN 301444 V2.2.1 satelītu stacijām un sistēmām, EN 301908–15 V15.1.1 IMT šūnu tīkliem, EN 302 296 V2.2.1 digitālajiem Zemes TV raidītājiem, EN 302480 V2.2.1 mobilo sakaru sistēmām gaisa kuģī un EN 302567 V2.2.1 vairāku gigabitu radioiekārtām.
                  
               
                     (5)
                  
                  
                     Pamatojoties uz pieprasījumu, ETSI pārskatīja šādus IMT šūnu tīklu saskaņotos standartus: EN 301908–1 V13.1.1, EN 301908–14 V13.1.1 un EN 301908–18 V13.1.1, uz kuriem atsauces ir pievienotas Komisijas Īstenošanas lēmuma (ES) 2020/167 (5) I pielikumā. Rezultātā tika pieņemti šādi pārskatīti saskaņotie standarti: EN 301908-1 V15.1.1, EN 301908-14 V15.1.1 un EN 301908-18 V15.1.1. Turklāt ETSI pārskatīja fiksēto radiosistēmu saskaņoto standartu EN 302217–2 V3.2.2., uz kuru atsauce ir pievienota Īstenošanas lēmuma (ES) 2020/167 II pielikumā. Rezultātā tika pieņemts pārskatīts saskaņotais standarts EN 302217-2 V3.3.1.
                  
               
                     (6)
                  
                  
                     Komisija kopā ar CEN ir izvērtējusi, vai šie jaunie un pārskatītie standarti atbilst pieprasījumam.
                  
               
                     (7)
                  
                  
                     Saskaņotie standarti EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302480 V2.2.1, EN 302567 V2.2.1, EN 303345-3 V1.1.1, EN 303345-4 V1.1.1, EN 303348 V1.2.1, EN 303372-2 V1.2.1, EN 303413 V1.2.1 un EN 303758 V1.1.1 atbilst pamatprasībām, uz kurām tie attiecas un kuras noteiktas Direktīvas 2014/53/ES 3. pantā. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī.
                  
               
                     (8)
                  
                  
                     Saskaņotā standarta EN 300718-1 V2.2.1. 5.1.3.1. punkta pēdējā teikumā nav precizēti visi verifikācijas mehānismu nosacījumi, ļaujot subjektīvi interpretēt tajā noteiktās specifikācijas. Turklāt tajā nav paredzētas nekādas prasības attiecībā uz neīsto atbildes noraidījumu, kas ir uztvērēja parametrs, kurš var būt saistīts ar kaitīgu traucējumu rašanos. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (9)
                  
                  
                     Saskaņotā standarta EN 301444 V2.2.1 5.2.1. punkta otrajā daļā nav paredzēti nekādi verifikācijas kritēriji tajā noteikto specifikāciju izpildei, tādējādi radot nenoteiktību rezultātu ziņā. Turklāt tā 5.2.2.3.1. punktā ir paredzētas specifikācijas attiecībā uz iekārtu uzstādīšanu, kas nav saskaņotā standarta mērķis. Visbeidzot, 5.2.3. punkta pirmajā daļā, 5.2.4. punkta pirmajā daļā un 5.2.5. punkta pirmajā daļā ir ļauts ražotājam pārveidot iekārtas testēšanas nolūkā, kas var novest pie neprecīziem rezultātiem un radīt lielu nenoteiktību. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (10)
                  
                  
                     Saskaņotā standarta EN 301908–1 V15.1.1 5.3.2.1. punkta 3. piezīmē ir ļauts ražotājam izvēlēties alternatīvu testēšanas metodiku tai, kas noteikta minētajā standartā. Tas var radīt atšķirīgus testēšanas rezultātus un juridisko nenoteiktību. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (11)
                  
                  
                     Saskaņotā standarta EN 302296 V2.2.1 5.4.2.5. punktā aprakstīta neprecīza testēšanas iekārta ar savienotājierīci, kas rada lielu nenoteiktību rezultātu interpretācijā. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (12)
                  
                  
                     Saskaņotā standarta EN 303364–2 V1.1.1 4.2.1.4. un 5.3.1.5. punktā aprakstīts konkrēts enerģijas pārvades scenārijs starp raidītāju un antenu, izmantojot WR284/WG10/R32 viļņvadus, un tas nozīmē, ka tas attiecas tikai uz daļu no to pamatprasību darbības jomas, kuras ar to paredzēts aptvert. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (13)
                  
                  
                     Saskaņotā standarta EN 303372–1 V1.2.1. 4.3.5. punktā paredzēts, ka tas nav piemērojams noteiktos tehniskos apstākļos, attiecībā uz kuriem nav paredzēti ietekmes mazināšanas pasākumi, lai izvairītos no kaitīgiem traucējumiem. Tas var radīt kaitīgus traucējumus satelītu tīklos un citos pakalpojumos. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (14)
                  
                  
                     Saskaņotā standarta EN 303980 V1.2.1 6.1.1. punkta otrajā teikumā ir ļauts ražotājam izvēlēties alternatīvu testēšanas metodiku tai, kas noteikta minētajā standartā. Tas var radīt atšķirīgus testēšanas rezultātus un juridisko nenoteiktību. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (15)
                  
                  
                     Saskaņotā standarta EN 303981 V1.2.1 6.1.1. punkta otrajā teikumā ir ļauts ražotājam izvēlēties alternatīvu testēšanas metodiku tai, kas noteikta minētajā standartā. Tas var radīt atšķirīgus testēšanas rezultātus un juridisko nenoteiktību. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (16)
                  
                  
                     Īstenošanas lēmuma (ES) 2020/167 I pielikumā ir uzskaitītas atsauces uz radioiekārtu saskaņotajiem standartiem, kas izstrādāti Direktīvas 2014/53/ES īstenošanas vajadzībām un ir publicēti Eiropas Savienības Oficiālajā Vēstnesī, savukārt minētā īstenošanas lēmuma II pielikumā ir uzskaitītas atsauces uz šādiem saskaņotajiem standartiem, kuras ar ierobežojumiem publicētas Eiropas Savienības Oficiālajā Vēstnesī.
                  
               
                     (17)
                  
                  
                     Lai nodrošinātu, ka atsauces uz saskaņotajiem standartiem, kas izstrādāti Direktīvas 2014/53/ES īstenošanas vajadzībām, ir uzskaitītas vienā tiesību aktā, atsauces uz saskaņotajiem standartiem EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302480 V2.2.1, EN 302567 V2.2.1, EN 303345-3 V1.1.1, EN 303345-4 V1.1.1, EN 303348 V1.2.1, EN 303372-2 V1.2.1, EN 303413 V1.2.1 un EN 303758 V1.1.1 būtu jāiekļauj Īstenošanas lēmuma (ES) 2020/167 I pielikumā, un atsauces uz saskaņotajiem standartiem EN 300718-1 V2.2.1, EN 301444 V2.2.1, EN 301908-1 V15.1.1, EN 302296 V2.2.1, EN 303364-2 V1.1.1, EN 303372-1 V1.2.1, EN 303980 V1.2.1 un EN 303981 V1.2.1 būtu jāiekļauj minētā īstenošanas lēmuma II pielikumā.
                  
               
                     (18)
                  
                  
                     Saskaņotie standarti EN 301444 V2.2.1, EN 301908-1 V15.1.1, EN 301 908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302296 V2.2.1, EN 302480 V2.2.1 un EN 302567 V2.2.1 aizstāj attiecīgi saskaņotos standartus EN 301444 V2.1.2, EN 301908-1 V13.1.1, EN 301908-14 V13.1.1, EN 301908-15 V11.1.2, EN 301908-18 V13.1.1, EN 302217-2 V3.2.2, EN 302296-2 V1.2.1, EN 302480 V2.1.2 un EN 302567 V1.2.
                  
               
                     (19)
                  
                  
                     Tādēļ no Eiropas Savienības Oficiālā Vēstneša C sērijas ir jāizņem atsauces uz saskaņotajiem standartiem EN 301444 V2.1.2, EN 301908-15 V11.1.2, EN 302296-2 V1.2.1, EN 302480 V2.1.2 un EN 302567 V1.2.1 (6). Īstenošanas lēmuma (ES) 2020/167 III pielikumā ir norādītas atsauces uz Direktīvas 2014/53/ES īstenošanas vajadzībām izstrādātajiem radioiekārtu saskaņotajiem standartiem, kuras no Eiropas Savienības Oficiālā Vēstneša C sērijas tiek atsauktas. Tāpēc ir lietderīgi šīs atsauces iekļaut minētajā pielikumā.
                  
               
                     (20)
                  
                  
                     No Eiropas Savienības Oficiālā Vēstneša C sērijas ir jāizņem arī atsauces uz saskaņotajiem standartiem EN 301908-1 V13.1.1, EN 301908-14 V13.1.1, EN 301908-18 V13.1.1 un EN 302217-2 V3.2.2. Tāpēc ir lietderīgi svītrot minētās atsauces no Īstenošanas lēmuma (ES) 2020/167 I un II pielikuma.
                  
               
                     (21)
                  
                  
                     Lai ražotājiem dotu pietiekami daudz laika sagatavoties saskaņoto standartu EN 301444 V2.2.1, EN 301908-1 V15.1.1, EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302296 V2.2.1, EN 302480 V2.2.1 un EN 302567 V2.2.1 piemērošanai, ir jāatliek atsauču atsaukšana uz saskaņotajiem standartiem EN 301444 V2.1.2, EN 301908-1 V13.1.1, EN 301908-14 V13.1.1, EN 301908-15 V11.1.2, EN 301908-18 V13.1.1, EN 302217-2 V3.2.2, EN 302296-2 V1.2.1, EN 302480 V2.1.2 un EN 302567 V1.2.1.
                  
               
                     (22)
                  
                  
                     Tāpēc Īstenošanas lēmums (ES) 2020/167 būtu attiecīgi jāgroza.
                  
               
                     (23)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šo standartu ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā steidzamā kārtā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2020/167 groza šādi:
            
                        1)
                     
                     
                        I pielikumu groza saskaņā ar šā lēmuma I pielikumu;
                     
                  
                        2)
                     
                     
                        II pielikumu groza saskaņā ar šā lēmuma II pielikumu;
                     
                  
                        3)
                     
                     
                        III pielikumu groza saskaņā ar šā lēmuma III pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 22. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/53/ES (2014. gada 16. aprīlis) par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
         
            (3)  Komisijas Īstenošanas lēmums C(2015) 5376 (2015. gada 4. augusts) par standartizācijas pieprasījumu Eiropas Elektrotehnikas standartizācijas komitejai un Eiropas telesakaru standartu institūtam attiecībā uz radioiekārtām, īstenojot Eiropas Parlamenta un Padomes Direktīvu 2014/53/ES.
         
            (4)  Komisijas paziņojums saistībā ar direktīvu īstenošanu – Eiropas Parlamenta un Padomes Direktīva 1999/5/EK par radioiekārtām un telekomunikāciju termināla iekārtām un to atbilstības savstarpējo atzīšanu un Eiropas Parlamenta un Padomes Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 326, 14.9.2018., 114. lpp.).
         
            (5)  Komisijas Īstenošanas lēmums (ES) 2020/167 (2020. gada 5. februāris) par saskaņotajiem radioiekārtu standartiem, kas izstrādāti Eiropas Parlamenta un Padomes Direktīvas 2014/53/ES īstenošanas vajadzībām (OV L 34, 6.2.2020., 46. lpp.).
         
            (6)  OV C 326, 14.9.2018., 114. lpp.
         
      
      
         
            I PIELIKUMS
            Īstenošanas lēmuma (ES) 2020/167 I pielikumu groza šādi:
            
                        1)
                     
                     
                        pielikuma 4. ierakstu svītro;
                     
                  
                        2)
                     
                     
                        iekļauj šādu 4.a ierakstu:
                        
                                    “4.a
                                 
                                 
                                    EN 301908-15 V15.1.1
                                    
                                       IMT šūnu tīkli. Saskaņotais standarts par piekļuvi radiofrekvenču spektram. 15. daļa. Attīstīta universālā zemes radiopiekļuve (E-UTRA FDD), retranslatori”;
                                 
                              
                  
                        3)
                     
                     
                        pielikuma 6. ierakstu svītro;
                     
                  
                        4)
                     
                     
                        iekļauj šādu 6.a ierakstu:
                        
                                    “6.a
                                 
                                 
                                    EN 301908-14 V15.1.1
                                    
                                       IMT šūnu tīkli. Saskaņotais standarts par piekļuvi radiofrekvenču spektram. 14. daļa. Attīstīta universālā zemes radiopiekļuve (E-UTRA), bāzes stacijas (BS)”;
                                 
                              
                  
                        5)
                     
                     
                        pielikuma 7. ierakstu svītro;
                     
                  
                        6)
                     
                     
                        iekļauj šādu 7.a ierakstu:
                        
                                    “7.a
                                 
                                 
                                    EN 301908-18 V15.1.1
                                    
                                       IMT šūnu tīkli. Saskaņotais standarts par piekļuvi radiofrekvenču spektram. 18. daļa. E-UTRA, UTRA un GSM/EDGE daudzstandartu radiosistēmu (MSR) bāzes stacija (BS). (15. laidiens)”;
                                 
                              
                  
                        7)
                     
                     
                        iekļauj šādus ierakstus:
                        
                                    
                                       Nr.
                                    
                                 
                                 
                                    
                                       Atsauce uz standartu
                                    
                                 
                              
                                    “12.
                                 
                                 
                                    EN 302217-2 V3.3.1
                                    Fiksētās radiosistēmas. Parametri un prasības punkta–punkta iekārtām un antenām. 2. daļa. Iekārtas, kas darbojas 1–86 GHz frekvenču joslās. Saskaņotais standarts par piekļuvi radiofrekvenču spektram.
                                 
                              
                                    13.
                                 
                                 
                                    EN 302480 V2.2.1
                                    Mobilo sakaru sistēmas gaisa kuģī (MCOBA). Saskaņotais standarts par piekļuvi radiofrekvenču spektram.
                                 
                              
                                    14.
                                 
                                 
                                    EN 302567 V2.2.1
                                    Vairāku gigabitu radioiekārtas, kas darbojas 60 GHz joslā.
                                 
                              
                                    15.
                                 
                                 
                                    EN 303345-3 V1.1.1
                                    Apraides skaņas uztvērēji. 3. daļa. FM apraides skaņas pakalpojums.
                                 
                              
                                    16.
                                 
                                 
                                    EN 303345-4 V1.1.1
                                    Apraides skaņas uztvērēji. 4. daļa. DAB apraides skaņas pakalpojums.
                                 
                              
                                    17.
                                 
                                 
                                    EN 303348 V1.2.1
                                    Audiofrekvences indukcijas cilpas ierosinātāji līdz 45 ampēriem frekvenču diapazonā no 10 Hz līdz 9 kHz.
                                 
                              
                                    18.
                                 
                                 
                                    EN 303372-2 V1.2.1
                                    Satelītu Zemes stacijas un sistēmas (SES). Satelīta apraides uztveršanas iekārtas. 2. daļa. Iekštelpu iekārtas
                                 
                              
                                    19.
                                 
                                 
                                    EN 303413 V1.2.1
                                    Satelītu Zemes stacijas un sistēmas (SES). Globālās navigācijas satelītu sistēmas (GNSS) uztvērēji. Radioiekārtas, kas darbojas no 1 164  MHz līdz 1 300  MHz un no 1 559  MHz līdz 1 610  MHz frekvenču joslās.
                                 
                              
                                    20.
                                 
                                 
                                    EN 303758 V1.1.1
                                    
                                       TETRA radioiekārtas ar nekonstantu modulācijas sistēmu, kas darbojas kanālā ar joslas platumu 25 kHz, 50 kHz, 100 kHz vai 150 kHz.”
                                 
                              
                  
      
      
         
            II PIELIKUMS
            Īstenošanas lēmuma (ES) 2020/167 II pielikumu groza šādi:
            
                        1)
                     
                     
                        pielikuma 5. ierakstu svītro;
                     
                  
                        2)
                     
                     
                        iekļauj šādus ierakstus:
                        
                                    
                                       Nr.
                                    
                                 
                                 
                                    
                                       Atsauce uz standartu
                                    
                                 
                              
                                    “14.
                                 
                                 
                                    EN 300718-1 V2.2.1
                                    Lavīnu radiobākas, kas darbojas 457 kHz frekvencē. Raidītāju-uztvērēju sistēmas. 1. daļa. Saskaņotais standarts par piekļuvi radiofrekvenču spektram.
                                    
                                       1. piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā standarta 5.1.3.1. punkta pēdējo teikumu.
                                    
                                       2. piezīme. Šis saskaņotais standarts neļauj prezumēt atbilstību attiecībā uz neīstu atbildes noraidījumu.
                                 
                              
                                    15.
                                 
                                 
                                    EN 301444 V2.2.1
                                    Satelītu Zemes stacijas un sistēmas (SES). Sauszemes mobilās Zemes stacijas (LMES) un jūras mobilās Zemes stacijas (MMES), kas nodrošina balss un/vai datu sakarus un darbojas 1,5 GHz un 1,6 GHz frekvenču joslās
                                    
                                       Piezīme. Atbilstība šim saskaņotajam standartam neprezumē atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro jebko no turpmāk uzskaitītā:
                                    
                                                a)
                                             
                                             
                                                šā standarta 5.2.1. punkta otro daļu;
                                             
                                          
                                                b)
                                             
                                             
                                                minētā standarta 5.2.2.3.1. punktu;
                                             
                                          
                                                c)
                                             
                                             
                                                šā standarta 5.2.3. punkta pirmo daļu;
                                             
                                          
                                                d)
                                             
                                             
                                                šā standarta 5.2.4. punkta pirmo daļu;
                                             
                                          
                                                e)
                                             
                                             
                                                šā standarta 5.2.5. punkta pirmo daļu.
                                             
                                          
                              
                                    16.
                                 
                                 
                                    EN 301908-1 V15.1.1
                                    
                                       IMT šūnu tīkli. Saskaņotais standarts par piekļuvi radiofrekvenču spektram. 1. daļa. Ievads un vispārīgās prasības
                                    
                                       Piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā standarta 5.3.2.1. punkta 3. piezīmi.
                                 
                              
                                    17.
                                 
                                 
                                    EN 302296 V2.2.1
                                    Ciparu virszemes televīzijas raidītāji
                                    
                                       Piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja šā standarta 5.4.2.5. punktā minētā testa aprīkojumā izmanto savienotājierīci.
                                 
                              
                                    18.
                                 
                                 
                                    EN 303364-2 V1.1.1
                                    Primārais radars (PSR). Saskaņotais standarts par piekļuvi radiofrekvenču spektram. 2. daļa. Gaisa satiksmes vadības (ATC) PSR sensori, kas darbojas 2 700 –3 100  MHz frekvenču joslā (S-diapazons)
                                    
                                       Piezīme. Attiecībā uz šā saskaņotā standarta 4.2.1.4. un 5.3.1.5. punktu atbilstība šim saskaņotajam standartam neļauj prezumēt atbilstību pamatprasībai, kas noteikta Direktīvas 2014/53/ES 3. panta 2. punktā, tādu iekārtu gadījumā, kuras nelieto WR284/WG10/R32 viļņvadu, lai pārnestu jaudu starp raidītāju un antenu.
                                 
                              
                                    19.
                                 
                                 
                                    EN 303372-1 V1.2.1
                                    Satelītu Zemes stacijas un sistēmas (SES). Satelīta apraides uztveršanas iekārtas. 1. daļa. Ārpustelpu iekārtas, kas uztver 10,7 GHz līdz 12,75 GHz frekvenču joslā
                                    
                                       Piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā standarta 4.3.5. punkta šādu teikumu: Šī prasība neattiecas uz gadījumiem, kad ODU ir paredzēta īpašam satelītu tīklam, kurā izmanto abas polarizācijas.
                                 
                              
                                    20.
                                 
                                 
                                    EN 303980 V1.2.1
                                    Satelītu Zemes stacijas un sistēmas (SES). Fiksētas un kustīgas Zemes stacijas, kas sazinās ar neģeostacionārām satelītu sistēmām (NEST) 11 GHz līdz 14 GHz frekvenču joslās.
                                    
                                       Piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā standarta 6.1.1. punkta otro teikumu.
                                 
                              
                                    21.
                                 
                                 
                                    EN 303981 V1.2.1
                                    Satelītu Zemes stacijas un sistēmas (SES). Fiksētas un kustīgas platjoslas Zemes stacijas, kas sazinās ar neģeostacionārām satelītu sistēmām (WBES) 11 GHz līdz 14 GHz frekvenču joslās.
                                    
                                       Piezīme. Atbilstība šim saskaņotajam standartam neļauj prezumēt atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro šā standarta 6.1.1. punkta otro teikumu.”
                                 
                              
                  
      
      
         
            III PIELIKUMS
            Īstenošanas lēmuma (ES) 2020/167 III pielikumā pievieno šādus ierakstus:
            
               
                           
                              Nr.
                           
                        
                        
                           
                              Atsauce uz standartu
                           
                        
                        
                           
                              Atsaukšanas datums
                           
                        
                     
                           “22.
                        
                        
                           EN 301444 V2.1.2
                           Satelītu Zemes stacijas un sistēmas (SES). Harmonizēts standarts Sauszemes mobilajām Zemes stacijām (LMES), kas darbojas 1,5 GHz un 1,6 GHz joslās, nodrošinot balss un/vai datu sakarus un atbilst Direktīvas 2014/53/ES 3. panta 2. punkta būtiskajām prasībām
                        
                        
                           2023. gada 29. septembris
                        
                     
                           23.
                        
                        
                           EN 301908-1 V13.1.1
                           
                              IMT šūnu tīkli. Saskaņotais standarts par piekļuvi radiofrekvenču spektram. 1. daļa. Ievads un vispārīgās prasības
                        
                        
                           2023. gada 29. septembris
                        
                     
                           24.
                        
                        
                           EN 301908-14 V13.1.1
                           
                              IMT šūnu tīkli. Saskaņotais standarts par piekļuvi radiofrekvenču spektram. 14. daļa. Attīstīta universālā zemes radiopiekļuve (E-UTRA), bāzes stacijas (BS)
                        
                        
                           2023. gada 29. septembris
                        
                     
                           25.
                        
                        
                           EN 301908-15 V11.1.2
                           
                              IMT šūnu tīkli. Saskaņotais standarts, kas aptver Direktīvas 2014/53/ES 3. panta 2. punkta pamatprasības. 15. daļa. Attīstīta universālā zemes radiopiekļuve (E-UTRA FDD), retranslatori
                        
                        
                           2023. gada 29. septembris
                        
                     
                           26.
                        
                        
                           EN 301908-18 V13.1.1
                           
                              IMT šūnu tīkli. Saskaņotais standarts par piekļuvi radiofrekvenču spektram. 18. daļa. E-UTRA, UTRA un GSM/EDGE daudzstandartu radiosistēmu (MSR) bāzes stacija (BS)
                        
                        
                           2023. gada 29. septembris
                        
                     
                           27.
                        
                        
                           EN 302217-2 V3.2.2
                           Fiksētās radiosistēmas. Parametri un prasības punkta–punkta iekārtām un antenām. 2. daļa. Iekārtas, kas darbojas 1–86 GHz frekvenču joslās. Saskaņotais standarts par piekļuvi radiofrekvenču spektram.
                        
                        
                           2023. gada 29. septembris
                        
                     
                           28.
                        
                        
                           EN 302296-2 V1.2.1
                           Elektromagnētiskā saderība un radiofrekvenču spektra jautājumi (ERM). Zemes ciparu televīzijas apraides (DVB-T) raidošās iekārtas. 2. daļa. Harmonizēts Eiropas standarts (EN), kas aptver RTTI direktīvas 3. panta 2. punkta pamatprasības.
                        
                        
                           2023. gada 29. septembris
                        
                     
                           29.
                        
                        
                           EN 302480 V2.1.2
                           Mobilo sakaru sistēmas gaisa kuģī (MCOBA). Saskaņotais standarts, kas aptver Direktīvas 2014/53/ES 3. panta 2. punkta pamatprasības.
                        
                        
                           2023. gada 29. septembris
                        
                     
                           30.
                        
                        
                           EN 302567 V1.2.1
                           Platjoslas radio piekļuves tīkli (BRAN); 60 GHz multiplās gigabitu WAS/RLAN sistēmas; Harmonizēts Eiropas standarts (EN), kas aptver RTTI direktīvas 3. panta 2. punkta pamatprasības.
                        
                        
                           2023. gada 29. septembris”.